สวัสดีค่ะ ดิฉันประจำเดือนขาดมา 1 ปี หลังครบปีมีประจำเดือนมาแบบกระกปริบกระปรอย บางเดือนมาบ้าง แต่เล็กน้อยไม่ถึงวัน เว้นไปสองเดือน สามเดือนมาครั้งค่ะ ก็มานิดเดียวเช่นเคย หาสูติเก่งๆ ก็ซาวด์ดูแล้วบอกว่าปกติไม่ท้อง บอกมดลูกสมบูรณ์ ไม่มีเนื้องอก ตรวจมะเร็งปากมดลูกก็ปกติค่ะ ดิฉันทานยาคุมติดต่อกัน 6 ปีแล้ว ตั้งแต่คลอดลูกสาวคนเล็กค่ะ ตอนนี้ลูกสองคน ลูกชายคนโต9 ขวบ ลูกสาวคนเล็ก 7 ขวบ ค่ะ ต้องทำยังไงดี รู้สึกว่าตัวเองบวมๆ 55 เป็นเพราะประจำเดือนมาผิดปกติรึป่าวค่ะ
สวัสดีค่ะหากได้รับการตรวจอัลตราซาวน์ ตรวจภายใน ตรวจมะเร็งปากมดลูกไปแล้ว เบื้องต้นหากได้รับการประเมินโดยสูตินรีแพทย์แล้ว ตอนนี้อาจจะยังไม่ต้องกังวลใจมากนะคะ หากคุณบอกว่าไม่ได้ตั้งครรภ์ หรือไม่มีเนื้องอกมดลูกและไม่พบมะเร็งปากมดลูกอาการดังกล่าวอาจจะเกิดขึ้นได้หากมีความไม่สมดุลของฮอร์โมน อาการของวัยทอง ความเครียด อย่างไรก็ตามหากอาการไม่ดีขึ้นแนะนำให้กลับไปพบสูตินรีแพทย์ โดยเล่ารายละเอียดเรื่องประจำเดือนไม่สม่ำเสมอให้คุณฟังเพื่อประเมินอาการอีกทีค่ะส่วนอาการตัวบวมเกิดได้จากหลายสาเหตุเช่นกันค่ะ เช่น อ้วน โรคไต โรคตับ เป็นต้น แนะนำให้ไปพบแพทย์เพื่อตรวจร่างกายโดยละเอียดอีกทีค่ะ